Source: http://capc.md/en/expertise/avize/nr-612.html
Timestamp: 2020-07-09 19:41:42+00:00

Document:
Raport de expertiză nr.648
la proiectul Legii pentru modificarea şi completarea unor acte legislative (Codul rutier, Codul contravenţional, Legea privînd reglementarea prin licenţiere a activităţii de întreprinzător)
(înregistrat în Parlament cu numărul 57.2015 din 06 Martie 2015)
În temeiul Concepţiei de cooperare dintre Parlament şi societatea civilă, aprobată prin Hotărîrea Parlamentului nr.373-XVI din 29 decembrie 2005, Centrul de Analiză şi Prevenire a Corupţiei prezintă raportul de expertiză a coruptibilităţii proiectului Legii pentru modificarea şi completarea unor acte legislative (Codul rutier, Codul contravenţional, Legea privînd reglementarea prin licenţiere a activităţii de întreprinzător).
3. Scopul promovării proiectului Potrivit autorului, proiectul de lege a fost elaborat cu scopul de a perfecţiona cadrul legal de reglementare a activităţii în domeniul transporturilor rutiere de persoane și mărfuri, precum și a activităților conexe transporturilor rutier pe teritoriul Republicii Moldova, dar și pentru a spori nivelul compatibilității cu reglementările corespondente ale legislației comunitare. Adițional, completarea și modificarea dispozițiilor de conținut a legilor nominalizate în proiect, rezidă din necesitatea aducerii în concordanțăna acestora cu prevederile legale ale Codului transporturilor rutiere.
Oportunitatea proiectului de lege se justifică prin constatările efectuate care denotă unele carențe ale cadrului legal în vigoare, cu referire la condițiile de acces la activitatea de transport rutier și activități conexe pentru debirocratizarea procesului de acces la profesie, dar și eficientizarea controlului asupra respectății reglementărilor în domeniu; regimul juridic de transport cu vehicule rutiere privind respectarea masei totale maxime admise; condițiile de atribuire și eliberare a autorizațiilor internaționale unitare bilaterale și multilaterale; contracararea fenomenului transportului ilicit de călători; delimitarea și concretizarea atribuțiilor de control și sancționare a agenților constatatori - Agenția Națională Transport Auto (ANTA) și organele poliției pentru a evita conflictul de competență.
În opinia noastră, nu este clar de ce noul Cod al transporturilor rutiere, adoptat recent, la data de 17 iulie 2014, în vigoare din 15 septembrie 2014, nu a fost examinat minuțios în cadrul procedurii legislative cu respectarea tuturor exigențelor carului legal pentru asigurarea elaborării şi adoptării unor acte legislative de calitate şi eficienţă, pentru garantarea transparenţei procesului decizional, precum şi necesitatea asigurării compatibilităţii actului legislativ cu legislaţia comunitară prin procedura de armonizare, fiind incluse și aceste propuneri, în vederea evitării unor astfel de situații de amendare a legislației imediat după adoptare,precum și a ”inflației legislative”.
În scopul asigurării participării directe a autorităților publice, a managerilor de transport, a cetăţenilor, a asociaţiilor constituite în corespundere cu legea, a altor părţi interesate la procesul decizional, precum şi a stimulării participării active a acestora la procesul decizional, în opinia noastră, ar fi fost oportună organizarea unor audieri/dezbateri publice în cadrul cărora ar fi fost consultate atît autorităţile publice relevante, managerii de transport, cît şi opinia publică prin argumentarea necesităţii de a adopta proiectul supus audierilor/dezbaterilor prezentînd opiniile divergente, iar persoanele interesate ar fi avut posibilitatea de a înainta recomandări pe marginea proiectului supus consultărilor. Acest lucru ar fi asigurat dreptul atît al autorităţilor publice, cît şi publicului de a participa la dezbaterile publice asupra proiectului actului legislativ pentru a-şi exprima opiniile asupra conținutului acestora şi de a înainta propriile propuneri/recomandări/obiecţii cu atît mai mult că noul Cod al transporturilor rutiere a fost adoptat recent de Parlament (nr. 150 din 17.07.2014, în vigoare din 15.09.2014).
Nota informativă descrie succint principalele prevederi ale proiectului şi elementele de novaţie legislativă şi evidenţiază elementele noi pe care le introduce proiectul în raport cu reglementările existente. În opinia noastră, argumentarea proiectului este insuficientă în partea ce ţine de condiţiile ce au impus elaborarea proiectului, finalităţile urmărite prin implementarea noilor reglementări, nivelul compatibilităţii proiectului cu reglementările corespondente ale instrumentelor de bază europene în domeniu, fundamentarea economico-financiară, etc.
Autorul nu menționează nici în proiect, nici în nota informativă despre compatibilitatea cu legislația comunitară și alte standarde internaționale, deși unul din scopurile elaborării proiectului de lege supus exminării, potrivit autorului, îl constituie ”sporirea nivelului compatibilității acestuia cu reglementările corespondente ale legislației comunitare”. În contextul lipsei referințelor referitor la compatibilitate, considerăm că autorul nu a analizat acquis-ul comunitar și nici standardele internaționale în domeniul de referință, ceea ce afectează calitatea reglementărilor propuse.
Nota informativă nu face nici o referinţă la faptul că ar fi fost efectuată o evaluare sau estimare economico-financiară a proiectului sau ar fi fost efectuate anumite calcule economico-financiare şi nu estimează cheltuielile necesare pentru implementarea proiectului de lege, aceasta remarcînd faptul că, proiectul de lege nu implică cheltuieli suplimentare de le bugetul de stat. Totuşi, în opinia noastră, implementarea proiectului de lege, în eventualitatea adoptării acestuia, va necesita cheltuieli financiare şi materiale chiar și publice (de ex. majorarea numărului directorilor adjuncți ai Agenţiei Naţionale Transport Auto de la 2 la 3).
Avînd în vedere că proiectul de lege prevede activitatea transportului rutier constatăm, cu regret, că proiectul de lege nu a fost supus unei analize a impactului de reglementare, aşa cum prevăd şi cerinţele normelor art. 4 şi art. 13 din Legea privind principiile de bază de reglementare a activităţii de întreprinzător nr. 235-XVI din 20 iulie 2006, precum şi a Metodologiei de analiză a impactului de reglementare şi de monitorizare a eficienţei actului de reglementare, aprobată prin Hotărîrea Guvernului nr. 1230 din 24.10.2006. În cazul iniţiativelor legislative înaintate de către deputaţi, actul de analiză a impactului de reglementare va fi întocmit de Guvern în procesul de avizare, conform unei metodologii aprobate de acesta. Pagina web a Parlamentului nu conţine o astfel de analiză.
12. Compatibilitatea proiectului cu prevederile legislaţiei naţionale. Anumite prevederi ale proiectului de lege sunt concurente cu unele prevederi ale legislaţiei, concurenţa normelor de drept fiind un factor al coruptibilităţii.În acest context, multe dintre prevederile proiectului de lege sunt însă neclare și contradictorii. Normele respective vor fi analizate mai detaliat în punctul 16 al prezentului Raport de expertiză.
14. Reglementarea activităţii autorităţilor publice. Proiectul stabileşte noi atribuţii ale autorităţilor publice, proceduri administrative noi vizînd activitatea acestora. Astfel, proiecul de lege prevede atribuirea și eliberarea autorizațiilor internaționale unitare bilaterale și multilaterale de căttre Agenția Națională Transport Auto; delimitarea și concretizarea atribuțiilor de control și sancționare a agenților constatatori - Agenția Națională Transport Auto (ANTA), Serviciul Vamal și organele poliției pentru a evita conflictul de competență.
Articolul I. - Codul transporturilor rutiere nr. 150 din 17.07.2014 (Monotorul Oficial al RM nr. 247-248, art. 568 din 15.08.2014) se modifică și se completează după cum urmează:
1. La litera b) a articolului 2 din textul ”vehicule rutiere sau ansamblu de vehicule rutiere cu masă maximă autorizată ce nu depăşeşte 3,5 tone, utilizate pentru transporturi rutiere de mărfuri în interes personal” sintagma ”în interes personal” se exclude.
Amendamentul propus nu corespunde rigorilor tehnicii legislative, urmînd a fi redată doar sintagma ce urmează a fi exclusă, nu și textul din care aceasta se exclude.
La liniuța a șaptea litera b) a articolului 2 sintagma ”în interes personal” se exclude.
2. Alineatul (1) a articolului 5:
se completează cu noțiunea ”activitate de transport ilicită” ... în continuare după text
În viziunea noastră o astfel de noțiune nu este necesară întrucît același articol conține noțiunea de ”activitate de transport rutier”, iar modificările propuse la Codul contravențional nu prevăd sancțiuni pentru ”activitate de transport ilicită” în general, dar pentru fiecare încălcare în parte (de ex. pct. 3 Art.II din proiect).
2. noțiunea ”transport rutier de persoane prin servicii ocazionale” ... în continuare după text
Astfel, în opinia noastră, amendamentul propus nu respectă rigorile art. 19 din Legea privind actele legislative nr. 780-XV din 27.12.2001.
Revizuirea noțiunii potrivit exigențelor tehnicii legislative.
3. La articolul 9 alineatul (2) după litera j):
se completează cu litera k) care va avea următorul conținut:
”k) efectuarea activității de audit de siguranță rutieră”
Potrivit art. 5, 22 și 28 din Legea cu privire la audit nr. 61-XVI din 16 martie 2007 activitatea de audit poate fi desfășurată de către societatea de audit și de către auditorul întreprinzător individual care au obținut certificat și licență de auditor.
3. La articolul 9 alineatul (2) se completează cu litera i) care va avea următorul cuprins:
”i) efectuarea inspecției tehnice în trafic a vehiculelor rutiere care sunt construite și echipate pentru transportul de persoane pe scaune și în picioare și care au mai mult de 9 locuri pe scaune, inclusiv locul conducatorului auto și vehicule rutiere destinate transportului de marfă cu masă maximă autorizată ce depășește 3,5 tone”.
Potrivit literei d) și k) a articolului 7din Legea privind siguranţa traficului rutier nr. 131 din 07.06.2007exercitarea controlului asupra vehiculelor în privinţa corespunderii lor cu normele de siguranţă a traficului rutier și coordonarea schemelor de transportare a încărcăturilor de mare tonaj, cu gabarit depăşit şi a încărcăturilor periculoase de competenţa Ministerului Afacerilor Interne.
4. La articolul 11 alineatul (1), cuvîntul ”doi” se substituie cu cuvîntul ”trei”.
În opinia noastră, nu este clară necesitatea majorării numărului de adjuncți ai directorului Agenției Naționale Transport Auto, fapt ce va atrage și majorarea cheltuieilor financiare bugetare. Autorul nu a justificat această necesitate în nota de fundamentare.
5. La articolul 17 litera d), sintagma ”atelier autorizat și certificat” se substituie cu sintagma ”autoservice care activează”.
Nu este clar care sunt argumentele autorului în susținerea ideii de a desfăşoară operaţiunile de deservire tehnică a vehiculelor rutiere deţinute, permanent şi eficient, cu echipamente şi instalaţii tehnice corespunzătoare, într-un autoservice (în multe cazuri neautorizat, deținut pe marginea drumului, într-o vagonetă) față de deservirea tehnică desfășurată într-un atelier autorizat şi certificat, în conformitate cu Regulamentul cu privire la desfăşurarea activităţii de autoservice.
9. Alineatul (3) al articolului 28 se expune într-o nouă redacție:
”(3) Eliberarea, prelungirea și reperfectarea licenței de transport rutier și a coopiilor conforme a licenței se efectuează în termen de 1 zi.”
33. La articolul 101:
la alineatul (1) sintagma ”20 de zile calendaristice” se substituie cu sintagma ”o zi”;
la alineatul (2) sintagma ”cel puțin 10 zile înainte de expirarea termenului prescris” se substituie cu sintagma ”în termen de o zi”.
34. La articolul 112:
35. La articoolul 122:
36. La articolul 131:
la alineatul (1) sintagma ”10 de zile calendaristice” se substituie cu sintagma ”o zi”;
la alineatul (2) sintagma ”cel puțin 5 zile înainte de expirarea termenului prescris” se substituie cu sintagma ”în termen de o zi”.
Amendamentele propuse impun niște termene nejustificate prin reglementări a termenelor administrativi prea prea mici, care complică realizarea drepturilor şi intereselor, atît publice, cît şi private. Termenele se consideră prea scurte atunci cînd acţiunile care trebuie realizate sînt prea complicate sau necesită perioade mai îndelungate pentru a fi îndeplinite decît termenul care este stabilit. Stabilirea termenelor prea scurte pentru autorităţile publice duce inevitabil la încălcarea lor, iar pentru persoanele fizice şi juridice – la complicarea posibilităţilor de valorificare a drepturilor şi intereselor legale.
17. Articolul 59 se completează cu
alineatul (2) care va avea următorul conținut: ... în continuare după text;
alineatul (3) care va avea următorul conținut: ... în continuare după text.
Amendamentul propus urmează a fi redactat potrivit rigorilor de tehnică legislativă. Astfel, acesta urmează a fi expus după cum urmează:
”17. Articolul 59 se completează cu cu două alineate noi (2) și (3) cu următorul cuprins:
(2) ... în continuare după text;
(3) ... în continuare după text;
alineatul unic va deveni alineatul (1).”
Revizuirea propunerii legislative în contextul obiecțiilor exprimate.
19. După articolul 62 se completează cu următoarele articole:
articolul 62/1 care va avea următorul conținut:
”Articolul 62/1. - Este interzisă efectuarea transportului de vehicule rutiere, înmatriculate în Republica Moldova sau în alte state, pe durumurile publice cu depășirea masei totale maxime admise, maselor maxime admise pe axe și/sau dimensiunilor maxime admise, prevăzute de legislația în vigoare”.
... în continuare după text.
Modificările propuse conțin norme de trimitere care fac referire la prevederile altui act/acte în întregime și care, la evaluare, e dificil de stabilit sau nu poate fi stabilit în genere.
Concretizarea articolului/actului normativ la care se face referire.
- proiectul Legii urmăreşte scopul excluderii carențelor cadrului legal în vigoare, cu referire la condițiile de acces la activitatea de transport rutier și activități conexe pentru debirocratizarea procesului de acces la profesie, dar și eficientizarea controlului asupra respectății reglementărilor în domeniu; regimul juridic de transport cu vehicule rutiere privind respectarea masei totale maxime admise; condițiile de atribuire și eliberare a autorizațiilor internaționale unitare bilaterale și multilaterale; contracararea fenomenului transportului ilicit de călători; delimitarea și concretizarea atribuțiilor de control și sancționare a agenților constatatori - Agenția Națională Transport Auto (ANTA) și organele poliției pentru a evita conflictul de competență;
- în scopul asigurării participării directe a managerilor de transport rutier, cetăţenilor, asociaţiilor constituite în corespundere cu legea, a altor părţi interesate la procesul decizional, precum şi a stimulării participării active a acestora la procesul decizional, ar fi fost oportună organizarea unor audieri/dezbateri publice în cadrul cărora ar fi fost consultată opinia publică prin argumentarea necesităţii de a adopta proiectul supus audierilor/dezbaterilor prezentînd opiniile divergente, iar persoanele interesate ar fi avut posibilitatea de a înainta recomandări pe marginea proiectului supus consultărilor;
- fără a diminua din importanţa şi necesitatea proiectului propus, acesta necesită a fi examinat suplimentar prin organizarea unor dezbateri publice cu implicarea factorilor de decizie, a structurilor reprezentative ale autorităților publice şi ale managerilor de transport, precum şi a societăţii civile, iar obligația adoptării propunerilor legislative, rămînînd o prerogativă a Parlamentului.

References: articolul 9
 articolul 9
 articolul 11
 articolul 17
 articolul 101
 articolul 112
 articolul 131
 Articolul 59
 Articolul 59
 articolul 62

articolul 62